ฝรั่งเผลอ-พี่ไทยลุยกันเอง
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันพุธที่ 1 ธ.ค. 2553
18 ส.ค. 2554

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันพุธที่ 1 ธ.ค. 2553
โดย...นายกระทิง &amp; หญิงฟลอร์ 
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันพุธที่ 1 ธ.ค. 2553
...หุ้นใหญ่หลายตัวถูกทิ้งปักหัวลงท้ายตลาด กดดัชนีปิดร่วง 3.88 จุด อยู่ที่ 1,005.12 จุด มูลค่าซื้อขาย 39,811 ล้านบาท 
...ต่างชาติซื้อสุทธิเล็กน้อย 381 ล้านบาท สถาบันกองทุน และพอร์ตเทรดโบรกเกอร์ร่วมด้วยช่วยกันซื้อ
...ตลาดหุ้นรับข่าวไม่ยุบพรรคประชาธิปัตย์ไปแล้วก็ทำกำไรกันสนุกสนานตามระเบียบ รอปัจจัยใหม่ข่าวดีใหม่กระตุ้นอีกรอบ จังหวะนี้เดือน ธ.ค. ต่างชาติชะลอลงทุน เตรียมตัวพักฉลองคริสต์มาส จะมีแต่พี่ไทยเท่านั้นที่ลุยกันเอง
...ยังไม่หายช็อก!!! จาก TOP 13 CA พาตัวที่ตามหลังอีก 3 ตัว ไม่ร้อนแรง นักลงทุนขยาด ไม่กล้าเข้าเก็งกำไร ฉุดตัวสุดท้ายของปีนี้ KTB 13 CA เปิดสูงโด่ง แล้วปิดต่ำติดพื้น 
...นอมินี “เสี่ยเจริญ สิริวัฒนภักดี” ค่อยๆ เปิดตัวเข้าถือหุ้นเสริมสุข (SSC) อดใจรออีกไม่กี่วัน เดี๋ยวได้รู้กันจริงๆ ซะทีว่า เอสเอส เนชั่นแนล โลจีสติกส์ เป็นนอมินีให้ใครกันแน่ 
...ปลื้มกันไม่หยุด “ก่อศักดิ์ ไชยรัศมีศักดิ์” ประธานเจ้าหน้าที่บริหาร ซีพี ออลล์ (CPALL) คว้าอีก 2 รางวัล “ซีอีโอยอดเยี่ยม” และ “ซีเอฟโอ ยอดเยี่ยม” จากงาน SAA Awards for Listed Companies จัดโดยสมาคมนักวิเคราะห์หลักทรัพย์ จากก่อนหน้านี้ได้รางวัล ซีอีโอ ยอดเยี่ยม งาน SET Awards 2010 ไปกอดแล้ว